116 



Tjeneste som Verjhane, har faaet en egen stiv Form, sam- 

 mensat af stive sivagtige Blade, der hæve sig over en smal Blad- 

 rand for neden. At disse Kapitæler ikke hørte til Bygningen, 

 vidste Stuart meget godt; men da han ansaa det for uvist, 

 af hvad Art de oprindelige Kapitæler havde været, og han i 

 Nærheden havde fundet et saadant Kapitæl, som ikke før var 

 udgivet i architektoniske Værker , kunde han ikke modstaa 

 Lysten til at anvende del her. Han siger det med rene Ord 

 iTexten: «The fragment of a capital of the species here repre- 

 sented was found on digging about the biiilding. It corresponds 

 as well to the fragment on ihe top of the roof as to the ge- 

 neral style of ornament which prevails throiighout this tower. 

 Sucli capitals are frequent as well in Athens as in other parts 

 of Greece, altho' we do not find that any example of them has 

 been hitherto published.« 



Det Kapitæl, Stuart fandt og benyttede, sees endnu paa 

 Stedet. Det er ucorrect, naar han kalder del et Fragment; 

 det er ganske fuldstændigt, men det er et stort aflangt Pilaster- 

 kapitæl, saa at Enhver kan se, det har Intet med de smaa 

 Søjler i Bislagene at gjøre. Det er overordentlig raat og plumpt 

 gjort, saa at Arbejdet aabenbart er Aarhundreder senere end 

 denne Bygning. Det forholder sig rigtigt, at lignende Kapitæler 

 ogsaa findes andensteds i Grækenland — et fra Argos er af- 

 bildet i V. Quasts Erechtheion lil, 3, — men de tilhøre sik- 

 kert alle den senere Romer -Tid, og man gjør det 1ste eller 

 2det Aarhundrede før Christus , hvortil Andronikos' Bygning 

 hører, Uret ved at tillægge det saadanne Former. Naar Stuart 

 siger, at det svarer godt til det Brudstykke, der er tilbage af 

 Kapitælet paa Toppen af Taget, har han virkelig Uret. Det er 

 ikke iMeget, der er tilbage af dette, men det viser aldeles 

 correcte korinthiske Blade. Der er ikke Grund til at antage 

 Andet, end at det har været et rent korinthisk Kapitæl, 

 og naar man restaurerer Bygningen, bør man altsaa ogsaa give 

 Bislagene korinthiske Kapitæler. Det var ønskeligt, at der 



